plato-philosophy.epinomis-dub-fort-auctore-philippo-opuntio 975
ἐροῦμεν δὴ αἵ τʼ εἰσὶν καὶ ὅτι πᾶς ἀνὴρ αὐτάς , σχεδὸν ὅσοις ἀγὼν πρόκειται τοῦ δοκεῖν ὡς ἄριστον ἄνδρα συμβῆναι γενόμενον ἄν , φεύγει διὰ τὰς κτήσεις τῆς φρονήσεώς τε καὶ ἐπιτηδεύσεως . ἔστω δὴ πρῶτον μὲν ἡ τῆς ἀλληλοφαγίας τῶν ζῴων ἡμᾶς τῶν μέν , ὡς ὁ μῦθός ἐστιν , τὸ παράπαν ἀποστήσασα , τῶν δὲ εἰς τὴν νόμιμον ἐδωδὴν καταστήσασα . ἵλεῳ δʼ ἡμῖν οἱ πρόσθεν εἴησάν τε καὶ εἰσίν—οἵτινες μὲν γὰρ οὖν ἐλέγομεν , πρῶτοι χαιρέτωσαν—ἡ δʼ οὖν ἀλφίτων τε καὶ ἀλεύρων ποίησις ἅμα καὶ τροφὴ καλὴ μὲν καὶ ἀγαθή , σοφὸν δὲ ἄνδρα τελέως οὐκ ἐθελήσει ποτὲ ἀπεργάσασθαι · τοῦτο γὰρ αὐτό , ἡ τῆς ποιήσεως ἐπίκλησις , τῶν ποιουμένων αὐτῶν δυσχέρειαν ἀπεργάζοιτʼ ἄν . σχεδὸν δʼ οὐδὲ χώρας συμπάσης γεωργία · οὐ γὰρ τέχνῃ ἀλλὰ φύσει κατὰ θεὸν πάντες φαινόμεθα γῆν μετακεχειρίσθαι . καὶ μὴν οὐδʼ ἡ τῶν οἰκήσεών γε συνυφὴ καὶ σύμπασα οἰκοδομία καὶ σκευῶν πάντων ἀπεργαστική , χαλκεία τε καὶ ἡ τῶν τεκτονικῶν καὶ πλαστικῶν καὶ πλεκτικῶν καὶ ἔτι συμπάντων ὀργάνων παρασκευή , δήμῳ τὸ πρόσφορον ἔχουσα , ἀλλʼ οὐκ ἐπʼ ἀρετῇ λεγομένη . καὶ μὴν οὐδʼ ἡ σύμπασα θηρευτική , πολλή περ καὶ τεχνικὴ γεγονυῖα , τό γε μεγαλοπρεπὲς σὺν τῷ σοφῷ οὐκ ἀποδίδωσιν . οὐ μὴν οὐδὲ μαντική γε οὐδʼ ἑρμηνευτικὴ τὸ παράπαν · τὸ λεγόμενον γὰρ οἶδεν μόνον , εἰ δʼ ἀληθές , οὐκ ἔμαθεν . ὅτε δὴ τὴν τῶν ἀναγκαίων ὁρῶμεν κτῆσιν διὰ τέχνης μὲν ἀπεργαζομένην , τούτων δὲ οὐδεμίαν οὐδένα σοφὸν ποιοῦσαν , τό γε μετὰ τοῦτο παιδιά τις ἂν λείποιτο , μιμητικὴ μὲν τὸ πλεῖστον ἀλλʼ οὐδαμῇ σπουδαία . πολλοῖς μὲν γὰρ ὀργάνοις μιμοῦνται , πολλοῖς δʼ αὐτῶν τῶν σωμάτων οὐ πάντως εὐσχήμοσι μιμήμασιν , τά τε κατὰ λόγους καὶ μοῦσαν πᾶσαν , καὶ ὅσων γραφικὴ μήτηρ , πολλῶν καὶ παντοίων ποικιλμάτων ἀποτελουμένων ἐν πολλοῖς ὑγροῖς καὶ ξηροῖς γένεσιν · ὧν σοφὸν οὐδένα εἰς οὐδὲν σπουδῇ τῇ μεγίστῃ δημιουργοῦντα ἡ μιμητικὴ παρέχεται . πάντων δʼ ἐξειργασμένων τὸ λοιπὸν βοήθεια γίγνοιτʼ ἂν μυρία μυρίοις , ἡ μὲν μεγίστη τε καὶ εἰς πλεῖστα πολεμικὴ κληθεῖσα , στρατηγικὴ τέχνη , εὐδοκιμωτάτη πρὸς χρείαν , εὐτυχίας πλείστης δεομένη , μᾶλλον δὲ ἀνδρείᾳ κατὰ φύσιν ἢ σοφίᾳ δεδομένη .
Lemmas: λέγω δή ὁ τε εἰμί καί ὅτι πᾶς ἀνήρ αὐτός , σχεδόν ὅσος ἀγών πρόκειμαι ὁ δοκέω ὡς ἀγαθός ἀνήρ συμβαίνω γίγνομαι ἄν , φεύγω διά ὁ κτῆσις ὁ φρόνησις τε καί ἐπιτήδευσις . εἰμί δή πρῶτος μέν ὁ ὁ ἀλληλοφαγία ὁ ζῷον ἐγώ ὁ μέν , ὡς ὁ μῦθος εἰμί , ὁ παράπαν ἀφίστημι , ὁ δέ εἰς ὁ νόμιμος ἐδωδή καθίστημι . ἵλαος δέ ἐγώ ὁ πρόσθεν εἰμί τε καί εισιν—οιτις μέν γάρ οὖν λέγω , πρῶτος χαιρέτωσαν—ἡ δέ οὖν ἄλφιτον τε καί ἄλευρον ποίησις ἅμα καί τροφή καλός μέν καί ἀγαθός , σοφός δέ ἀνήρ τέλειος οὐ ἐθέλω ποτέ ἀπεργάζομαι · οὗτος γάρ αὐτός , ὁ ὁ ποίησις ἐπίκλησις , ὁ ποιέω αὐτός δυσχέρεια ἀπεργάζομαι ἄν . σχεδόν δέ οὐδέ χώρα σύμπας γεωργία · οὐ γάρ τέχνη ἀλλά φύσις κατά θεός πᾶς φαίνω γῆ μεταχειρίζω . καί μήν οὐδέ ὁ ὁ οἴκησις γε συνυφή καί σύμπας οἰκοδομία καί σκεῦος πᾶς ἀπεργαστικός , χαλκεία τε καί ὁ ὁ τεκτονικός καί πλαστικός καί πλεκτικός καί ἔτι σύμπας ὄργανον παρασκευή , δῆμος ὁ πρόσφορος ἔχω , ἀλλά οὐ ἐπί ἀρετή λέγω . καί μήν οὐδέ ὁ σύμπας θηρευτικός , πολύς περ καί τεχνικός γίγνομαι , ὁ γε μεγαλοπρεπής σύν ὁ σοφός οὐ ἀποδίδωμι . οὐ μήν οὐδέ μαντικός γε οὐδέ ἑρμηνευτικός ὁ παράπαν · ὁ λέγω γάρ οἶδα μόνος , εἰ δέ ἀληθής , οὐ μανθάνω . ὅτε δή ὁ ὁ ἀναγκαῖος ὁράω κτῆσις διά τέχνη μέν ἀπεργάζομαι , οὗτος δέ οὐδείς οὐδείς σοφός ποιέω , ὁ γε μετά οὗτος παιδιά τις ἄν λείπω , μιμητικός μέν ὁ πολύς ἀλλά οὐδαμῇ σπουδαῖος . πολύς μέν γάρ ὄργανον μιμέομαι , πολύς δέ αὐτός ὁ σῶμα οὐ πάντως εὐσχήμων μίμημα , ὁ τε κατά λόγος καί μοῦσα πᾶς , καί ὅσος γραφικός μήτηρ , πολύς καί παντοῖος ποίκιλμα ἀποτελέω ἐν πολύς ὑγρός καί ξηρός γένεσις · ὅς σοφός οὐδείς εἰς οὐδείς σπουδή ὁ μέγας δημιουργέω ὁ μιμητικός παρέχω . πᾶς δέ ἐξεργάζομαι ὁ λοιπός βοήθεια γίγνομαι ἄν μυρίος μυρίος , ὁ μέν μέγας τε καί εἰς πολύς πολεμικός καλέω , στρατηγικός τέχνη , εὐδόκιμος πρός χρεία , εὐτυχία πολύς δέω , μάλα δέ ἀνδρεία κατά φύσις ἤ σοφία δίδωμι .